מרומית לבנת-כנף

מֵרוֹמִית לִבְנַת-כָּנָף (שם מדעי: Chlidonias leucopterus או Chlidonias leucoptera), היא מין בסוג מרומית ממשפחת השחפיתיים. זהו מין קטן שנמצא בדרך כלל בגופי מים מתוקים או בסמוך להם בחלק גדול מהעולם, כולל אירופה, אפריקה, אסיה ואוסטרליה. בישראל היא חולפת מצויה, מנודדי הסתיו המקדימים. באביב מופיעה לעיתים באילת בלהקות ענק המונות אלפי פרטים. חורפת נדירה. שם הסוג Chlidonias הוא מיוונית עתיקה khelidonios, "דמוי סנונית", מ-helidon, "סנונית". שם המין הספציפי leucopterus מצירוף של leukos - לבן ו-pteron - כנף. השם 'מרומית לבנת-כנף' הוא השם המקובל ברוב המדינות דוברות האנגלית וארגוני הצפרות הרשמיים. עם זאת, גם השם האלטרנטיבי הישן 'מרומית שחורה לבנת-כנף' עוד בשימוש. למרומיות לבנות-כנף בוגרות בקיץ יש רגליים אדומות קצרות ומקור שחור קצר (קטן ומוצק, באורך 22–25 מ"מ, וקצר בבירור מהראש), צוואר ובטן שחורים (לעיתים קרובות עם עורף אפור בהיר), גב אפור כהה מאוד, עם על-שת לבן וזנב אפור בהיר (כמעט לבן), שלעיתים קרובות נראה 'מרובע' אצל צעירים. הכנפיים, כפי שנרמז מהשם, לבנות בעיקרן. הכנף הפנימית אפרפרה עם סוככות חומות בקצה. בניצוי חורף, רוב הצבע השחור מוחלף בלבן או אפור בהיר, אם כי עשויות להישמר כמה נוצות שחרחרות, מעורבבות בחלקים התחתונים הלבנים. יש הרבה צבע שחור בסוככות של התת-כנף. הראש שחור, עם מצח לבן. הכיפה בגווני חום-שחור, מנוקדת בלבן, וחלקה האחורי שחור עם כמות מסוימת של כתמים לבנים. סימנים לבנים אלה בולטים בניצוי של בוגר בחורף. קיים כתם משולש כהה לפני העין. מסביב לצוואר ולעורף רצועה רחבה ולבנה. בצעירים ובבוגרים בחילוף, החזה אפור בהיר, והופך לאפור בסוף השנה. רצועת הצוואר והעל-שת הלבנים מבודדים את הגב כ'אוכף' חום כהה. לנוצות הגב יש קצוות חומים צרים יותר, וכך גם לנוצות הפנימיות בכנף. בני-כלאיים של מין זה עם מרומית שחורה תועדו בשוודיה והולנד. שתי ציפורים צעירות באגם Chew Valley, סאמרסט אנגליה, בספטמבר 1978 וספטמבר 1981, נחשבו גם הן כלאיים; הם הראו מאפיינים מעורבים של שני המינים, במיוחד שילוב של גב כהה (תכונה של לבנת-כנף) עם כתמים כהים בצד החזה (תכונה של שחורה, לא מאפיינת לבנת-כנף). בית הגידול שלהן הוא ביצות מים מתוקים מדרום מזרח אירופה למרכז אסיה ולמזרח-הרחוק הרוסי. לרוב הן מקננות או על צמחייה צפה בביצה או על הקרקע קרוב מאוד למים, מטילות 2–4 ביצים בקן הבנוי מגבעולי קנה קטנים וצמחייה אחרת. בחורף הן נודדות לאפריקה, דרום אסיה ואוסטרליה. זהו מזדמן נדיר בצפון אמריקה, בעיקר בחוף האוקיינוס האטלנטי, אך ישנן מספר תצפיות בחוף האוקיינוס השקט ובפנים הארץ באזור האגמים הגדולים. כמו שאר המרומיות, ובניגוד לשחפיות, היא אינה צוללת אחר דגים, אלא עפה באיטיות על פני המים כדי לאסוף מזון מפני השטח ולתפוס חרקים במעוף. היא אוכלת בעיקר חרקים ודגים קטנים, כשבתעופה חבטות הכנפיים רדודות ונינוחות. מרומית לבנת-כנף היא אחד המינים עליהם חל ההסכם לשימור עופות מים נודדים אפריקאים-אירו-אסייתים (AEWA). באגם טאנה, אתיופיה בתעלת קזינגה, אוגנדה בפולין ביצה במוזיאון ויסבאדן מדיה וקבצים בנושא מרומית לבנת-כנף בוויקישיתוף מרומית לבנת-כנף, באתר ITIS (באנגלית) מרומית לבנת-כנף, באתר NCBI (באנגלית) מרומית לבנת-כנף, באתר GBIF (באנגלית) מרומית לבנת-כנף באתר הרשימה האדומה של IUCN ד"ר יואב פרלמן, מרומית לבנת-כנף-אתר הצפרות הישראלי, באתר www.birds.org.il (בסלובנית) Alexandersson, H. (1979) En hybridisering mellan vitvingad tärna Childonias leucopterus och svarttärna Childonias niger på Öland 1978 Calidris 8: 151-53 (בהולנדית) Van IJzendoorn, E. J. (1980) Broedgeval van Zwarte Childonias niger × Witvleugelstern C. leucopterus Dutch Birding 2: 62-65 Vinicombe, Keith (1980) Tern showing mixed characters of Black Tern and White-winged Black Tern British Birds 73(5): 223-25 Davis, A. H. (1980) Tern showing mixed characters of Black and White-winged Black Tern British Birds 75(12): 579-80 Bergquist, Lee (23 במאי 2016). "White-winged tern — last seen in Wisconsin in 1873 — spotted in Manitowoc". The Milwaukee Journal Sentinel. נבדק ב-24 במאי 2016. {{cite news}}: (עזרה) "Species". Agreement on the Conservation of African-Eurasian Migratory Waterbirds (AEWA). נבדק ב-14 בנובמבר 2021. {{cite web}}: (עזרה)